Ningalė

Ningalė ( 20px 20px 20px – 'didžioji viešpatė') – deivė šumerų–akadų mitologijoje, dievo Nanos sutuoktinė ir sauliškojo dievo Utu (Šamašo) motina. Garbinta daugiausiai Ūre.

Trečiosios Ūro dinastijos valdovai Ūre Ningalei pastatydino É-karzida šventyklą, be to, dedikavo jai statulų ir stelų.Gwendolyn Leick (2002). A Dictionary of Ancient Near Eastern Mythology, p. 129–130. ISBN 9781134641024.

Ningalė minima „Raudoje apie Ūro sugriovimą“: deivė aprauda miesto žlugimą ir sugriovimą, šaukiasi didžiųjų dievų An ir Enlilio, kad šie pakeistų savo sprendimą, tačiau veltui – miestas ir jo gyventojai pasmerkti.

Manoma, kad jau nuo III tūkstm. pr. m. e. pab. Ningalė buvo plačiai garbinama Sirijoje. Ten jos vardas vartotas artimiausia šumerų kalbai lytimi – Nikkal (𐎐𐎋𐎍 = nkl). Šiuo vardu ji žinoma tarp Ugarito dievų. Ugarite būta mito apie Ningalės santuoką (hierogamiją) su mėnuliu–Jarichu, o pati Ningalė laikyta dievo Harhabio („vasaros vaisių karaliaus“) dukterimi.

Ningalei (Nikalei) yra skirtas seniausias pasaulyje su muzikine tonacija rastas himnas. Tekstas su natomis rastas 1955 m. Ugarite.

Manoma, kad Sirijoje šios deivės kultas dar buvo išsilaikęs I m. e. tūkst.Jeremy Black; Anthony Green (1992). Gods, Demons and Symbols of Ancient Mesopotamia: An Illustrated Dictionary. University of Texas Press, p. 138. ISBN 978-0-292-70794-8.

 Šaltiniai 

 Nuorodos 
 Ningalei (Nikalei) skirto himno atkurta melodija
 Vokalinė himno Nikalei interpretacija

Kategorija:Mesopotamijos deivės